Dē pugnīs gladiātōriīs apud Rōmānōs (1.-5. dekl., ablativy, deponencia, všechna participia)

Rōmānī ē spectāculīs gladiātōriīs magnam voluptātem capiēbant. Quā in rē cernēbātur nōn tam bellicōsum populī Rōmānī ingenium quam prāva vulgī indolēs. Prīmō pugnae gladiātōriae inter mortuōrum exsequiās ēdēbantur, posteā eī quī magistrātum petēbant spectāculīs huiusmodī plēbis suffrāgia quaerēbant. Hōc cōnsiliō magnās gladiātōrum familiās alēbant. Iūlius Caesar trecenta vīgintī paria simul in harēnam mīsit.

Barbarī captīvī et servī gregī adscrībēbantur gladiātōrum, multī etiam aliī ultrō nōmina profitēbantur. Varia erant eōrum arma: alius scūtum gladiumque, alius clipeum sīcamque, rēte et tridentem alius habēbat. Nōnnūllī dīvitiās hōc tam atrōcī quaestū cōnsecūtī sunt, permultī miserē periērunt. Caesarem spectāculīs praesidentem salūtābant gladiātōrēs hīs verbīs: „Avē, Caesar, moritūrī tē salūtant.“

– Meurer, H., Lateinisches Lesebuch mit Vokabular

Pozn.: *ingenium* a *indolēs* jsou synonyma; *ēdō, ere, didī, ditum* – vydat, ZDE: (vy)konat, (us)pořádat; *magistrātum petere* – ucházet se o úřad; *pār, paris, n*. – dvojice, pár; *ultrō* (adverbium) – ZDE: dobrovolně; *profiteor, ērī, fessus sum* (deponencium) – přiznávat se, ZDE: přihlásit se; *cōnsequor, quī, secūtus sum* (dep.) – následovat, ZDE: nabýt, získat; *periērunt* = in. pf. akt. („zahynuli“) od slovesa *pereō, īre, iī, itum*; *moritūrus, a, um* = part. fut. akt. („ten, kdo má, hodlá, nebo jde zemřít“) od dep. slovesa *morior, ī, mortuus sum*;